แฟนกินมาสองปีแล้ว แต่เกิดปัญหานิดหน่อยเลยหยุดไป 2 เดือนวันนี้เพิ่งกลับมากินวันนี้วันแรก เพราะเมนส์มาจะป้องกันได้ตั้งแต่เม็ดแรกไหมครับ หรือ ป้องกันได้จริงๆตั้งแต่ตอนไหน ครับพรีม 21 ครับ
สวัสดีค่ะ Bandit Jinhaยาคุมกำเนิดแบบแผงรายเดือนไม่ว่าจะเป็น 21 หรือ 28 เม็ด เป็นวิธีการคุมกำเนิดที่มีประสิทธิภาพดีประมาณ 91-99% ขึ้นกับวิธีการใช้ว่ารับประทานอย่างสม่ำเสมอหรือไม่โดยการเริ่มกินยาคุมกำเนิดนั้นควรเริ่มภายใน 1-5 วันแรกของการมีประจำเดือน เพื่อให้แน่ใจว่าไม่ได้ตั้งครรภ์และทำให้นับการกินยาได้ง่าย หากเริ่มในช่วงอื่นๆ ควรกินติดต่อกันอย่างน้อย 7 วันก่อนจึงจะมีเพศสัมพันธ์แบบไม่ได้ป้องกันได้ดังนั้นหากกินตั้งแต่วันแรกที่มีประจำเดือน สามารถมีเพศสัมพันธ์ได้ทันที แต่อย่างไรก็ตามไม่แนะนำให้มีเพศสัมพันธ์ช่วงมีประจำเดือนนะคะ เพราะเพิ่มโอกาสการติดเชื้อในช่องคลอดและมดลูกสังเกตอาการหลังเริ่มกินยาคุมกำเนิด หากมีความผิดปกติเช่นเลือดออกผิดปกติจากช่องคลอด คัดตึงหน้าอก คลื่นไส้ น้ำหนักตัวเปลี่ยนแปลงมาก ควรปรึกษาแพทย์หรือเภสัชกรเรื่องวิธีการคุมกำเนิดและชนิดของยาที่เหมาะสมอีกครั้งค่ะ